浙江舟行遇風
作者：黄榦
朝代：宋

paragraphs: 扁舟泝浙江，日暖天氣清。
胥濤寂無聲。
篙工掛席帆，涉險如履平。
不謂時適然，自詫伎已精。
中流捨維楫，醉卧日月橫。
烟雲忽異色，亭午風浪生。
兩涯忽黯淡，一葉隨欹傾。
津人巧不施，反念西佛名。
同舟已自訣，立葬東海鯨。
雨聲忽自霽，霧暗忽復明。
舉酒迭相賀，驕氣又已盈。
同舟幸身安，氣塞莫敢爭。
誰知翻覆手，頃刻分陰晴。
既乏共濟力，拂衣起徒行。